În perioada 26– 28aprilie 2024,o delegație formată din șapte sportivi legitimați laClubul Kim Long Dao din Fălticeni au participat la Campionatul European de Qwan Ki Do, competiție dedicată copiilor cu vârstecuprinseîntre 7 și 17 ani. Sportivii fălticeneniau participat la opt probe obținânddouămedalii,una de argint și una de bronz. Ștefan Apopii se numără printre medaliați, sportivul din urbea de pe Șomuz adjudecându-și medalia de argint la categoria Thao Quyen, individual, la categoria de vârstă 16-17 ani.
Echipa formată din sportivii Ioana Maxim, Rareș Cocean și Ștefan Apopii au obținut medalia de bronz la categoria Thao Quyen sincron, secțiunea de vârstă 16-17 ani, mixt.
Antrenorul Marius Maxim a declarat: „Campionatul European de Qwan Ki Do din Franța a fost o mare provocare pentru mine și pentru sportivii pe care îi pregătesc. Am obținutdouăpremii foarte importante pentru palmaresul clubului, ținând cont de valoarea competiției și a sportivilor participanți, mai ales căpentru a participa a trebuit sătrecem prin calificări foarte solicitanteși multe competiții, într-un interval foarte scurt de timp. Sunt rezultatele bune, care ne oferă încredere pentru evoluția sportivilor noștri în competițiile viitoare. Sunt convins că anul viitor, la Campionatul European de la Milano, vor fi mai mulți sportivi calificați din Fălticeni și vor fi mai multe urcări pe podium”
La această competiție au participat și alți sportivi din Fălticeni, care au avut rezultate foarte bune, chiar dacă nu au urcat pe podium. Este vorba de Denisa Maria Burlui, Iustin Mitu, Ioan Hlihor, Rareș Dochia.
Pe lângăemoția competiției a existat și satisfacția descoperirii Saint Memmie-ului (locul desfășurării campionatului) și a Parisului, cu obiectivele lui turistice ce îl fac faimos în întreagalumea, experiențăcare cu siguranțănu va fi uitatăde nici unul dintresportivi.
Deplasarea de 11 zile în Franța, cu microbuzul, a fost suportată de părinți și de câțiva agenți economici care au dorit să susțină echipa ClubuluiKim Long Dao: Rogelya, Trio Nec, Royal Club Invest și Alma Clinic.